Kamu bisa jelasin ke aku soal Tangan Hitam (Palestin) dalam bahasa melayu?

Tangan Hitam () adalah sebuah pertubuhan bersenjata di Mandat Britain di Palestin. Ia ditubuhkan pada tahun 1930 dan diketuai oleh Syeikh Izz ad-Din al-Qassam kelahiran Syria sehingga kematian beliau pada tahun 1935.

Selepas kegagalan Rusuhan Syria 1921 yang dipimpin oleh beliau, al-Qassam melepaskan diri ke Haifa dan terlibat dalam merekrut dan melatih para petani Arab. Sel-sel pergerakan bawah tanah dianggotai tidak lebih dari lima orang. Pertubuhan ini dikenali sebagai Black Hand. Keseluruhannya, beliau merekrut antara 200 hingga 800 ahli. Dalam kebanyakan tindakan mereka mensasarkan sasaran-sasaran Yahudi di utara Palestin di antara tahun 1930 sehingga 1935 dan membunuh sekurang-kurangnya lapan orang Yahudi. Dalam satu peristiwa, tiga anggota Yagur telah terbunuh, dan dalam satu peristiwa yang lain seorang bapa dan anak lelaki beliau terbunuh di Nahalal.

Al-Qassam mewajarkan keganasan atas alasan agama. Selepas pembunuhan beramai-ramai Hebron 1929, beliau memperhebatkan promosi propaganda anti zionis dan anti Britain dan mendapatkan satu fatwa daripada Shaykh Badr al-Din al-Taji al-Hasani, Mufti Damsyik, membenarkan penentangan bersenjata terhadap Britain dan Yahudi.

Pada November 20, 1935, selepas membunuh seorang pegawai polis Palestin, al-Qassam telah dikepung oleh polis Britain di dalam sebuah gua berdekatan Jenin dan terbunuh dalam satu pertempuran bersenjata bersama-sama tiga orang pejuang beliau. Beberapa orang pejuang Black Hand yang terselamat kemudian terlibat dalam rusuhan Arab 1936–1939 di Palestin.

Meskipun pemberontakan al-Qassam tidak berjaya semasa hidup beliau, banyak pertubuhan mendapat inspirasi dari contoh revolusi beliau. Beliau menjadi seorang wira terkenal dan inspirasi kepada pejuang Arab selepas beliau, yang mana semasa rusuhan Arab 1936-1939, memanggil kumpulan mereka sebagai Qassamiyun, para pengikut al-Qassam.